"Выхад альбому нечым нагадвае нараджэньне дзіця. Вядома, ёсьць і бязьдзетныя выканаўцы, ёсьць артысты як маці-гераіні, якія выдаюць па альбоме на год. Але ж першы альбом, як першынец — гэта тое, чаго неверагодна чакаеш", — кажа лідэр каманды Мікіта Найдзёнаў. Для яго з калегамі "Repeat" стаў нагодай паспрабаваць тое, што гурт раней не рабіў: запрасіць сэсійных музыкантаў, знайсьці прадусара альбома, запісаць хор, папрацаваць у студыі з запрошанымі бэк-вакалістамі.